《观刘格非画》
宋代·林敏修

人言画师非俗士，小技不妨聊戏耳。欲搜万象入诗句，未若丹青易盈纸。

坐令晚景下鸿雁，力夺春工发红紫。明眸破笑不作难，顷刻冰纨出西子。

信能自适亦自累，好事终为人所使。曷不穷年自写真，奋髯箕踞走百鬼。

作者简介：林敏修，字子来，号漫郎，蕲春（今属湖北）人。敏功弟。有《无思集》四卷（《直斋书录解题》卷二○），已佚。事见《尚友录》卷一三、《江西诗社宗派图录》。今录诗九首。